open-index/open-wikipedia-markdown huggingface dataset:
Software602

**Software602 a.s.** je tradičný český dodávateľ programov pre počítače a ďalšie zariadenia. Pôvodne sa špecializovala na kancelársky softvér, v posledných rokoch sa špecializuje na riešenia pre prácu s elektronickými dokumentmi s právnym účinkom a najmä na ich dlhodobú archiváciu.

## História
Spoločnosť Software602 s.r.o. bola založená 1. 1. 1991 autormi textového editora Text602. Číslovka v názve je odvodená od 602. základne organizácie Zväzarmu, na ktorej pôde bol spomínaný textový editor vyvinutý. 

Textový editor T602 rýchlo získal dominantné postavenie na českom trhu. Software602 uvádza na trh ďalšie produkty (M602, Calc602), získava rad ocenení a zakladá pobočku na Slovensku. Jeden zo zakladateľov Richard Kaucký je v roku 1995 vyhlásený osobnosťou českej informatiky. 

V roku 1994 bolo prijaté strategické rozhodnutie zamerať sa na vývoj software. Preto boli niektoré aktivity utlmené alebo vyčlenené do dcérskych firiem. Dcérsku firmu Editel, ktorá sa venovala medzipodnikové komunikáciu v štandarde EDI, získala od Software602 spoločnosť Deloitte.

Po nástupe Microsoft Office spoločnosť Software602 odolávala dlhšie než iní dodávatelia textových editorov (napr. WordPerfect), však nakoniec aj ona postupne opustila oblasť kancelárskeho software, a neskôr aj softvér pre domácnosti a malé firmy vôbec. Firma sa ešte skúšala na trh kancelárskych programov (602PC Suite, 602Office, iOffice) a ďalšieho software (602XML, 602SQL) niekoľkokrát vrátiť, ale vždy tieto snahy nakoniec opustila.

Od roku 2004 sa Software602 zameriava na interaktívne formuláre a elektronické dokumenty s právnym účinkom, najmä vo formáte PDF/A. V roku 2007 sa tieto chytré formuláre stávajú technologickým základom vznikajúcej siete Czech POINT. V roku 2009 bola firma jedným z kľúčových technologických dodávateľov informačného systému dátových schránok (vrátane vývoja transakčného jadra systému) a získala rad zákazníkov z komerčného sektora. 

Dnes dodáva väčšinou riešenia na mieru pre väčšie a stredné organizácie. Tieto riešenia využívajú vlastných produktov.

V roku 2010 sprevádzkovala portál SecuStamp, kde prevádzkuje služby dlhodobej kontrolovateľnosti autenticity dôležitých elektronických dokumentov. Táto popredná európska služba prepojená so 150 akreditovanými certifikačnými autoritami bola v roku 2011 vyhlásená IT projektom roka.

Spoločnosť sa začala tiež intenzívne zaoberať vývojom nástrojov pre prácu s elektronickými dokumentmi v mobilných zariadeniach s rôznymi operačnými systémami.

## Externé odkazy
* Oficiálne české stránky
* Oficiálne medzinárodné stránky (anglicky)

## Zdroj

Kategória:Podniky v Prahe
Angers-Nord-Est

**Angers-Nord-Est** je francúzsky kantón v obvode Angers v departemente Maine-et-Loire v regióne Pays de la Loire. Tvorí ho 5 obcí.

## Obce kantónu
* Angers (severovýchodná časť)
* Écouflant
* Pellouailles-les-Vignes
* Saint-Sylvain-d'Anjou
* Villevêque
 
## Referencie


## Zdroj

Kategória:Kantóny v departemente Maine-et-Loire
Killing in the Name

„**Killing in the Name**“ je skladba americkej rap metalovej skupiny Rage Against the Machine, z ich rovnomenného debutového albumu. Bola vydaná ako hlavný singel z albumu v novembri 1992. V roku 1993 dosiahla 25. miesto v Spojenom kráľovstve v rebríčku UK Singles Chart. Text skladby hovorí o inštitucionálnom rasizme a policajnej brutalite. Skladba „Killing in the Name“ je považovaná za ako signature song skupiny, pričom je známa svojími gitarovými riffmi a použitím silných výrazov.

## Kompozícia
„Killing in the Name“ je označovaná ako "strhujúci príval nadávok proti chorobám americkej spoločnosti." Skladba sa skladá z 6-krát opakovanej linky textu, ktoré spájajú policajnú brutalitu s rasizmom a predchádzajú do refrénu, "Some of those that work forces, are the same that burn crosses," čo je narážka na pálenie krížov organizáciou Kukluxklan. Necenzurovaná verzia obsahuje slovo "fuck" 17-krát. Skladba je postavená na intenzite s najprv hundravým hlasom počas prvých štyroch opakovaní linky "Fuck you, I won’t do what you tell me" Zacka de la Rochu, počas ďalších štyroch opakovaní tejto linky jeho hlas vzrastá na intenzite a posledných osem opakovaní tejto linky už jeho hlas vrcholí a nakoniec zakričí "Motherfucker!" Text piesne odkazuje na tvrdenie, že niektorí členovia polície USA sú členmi organizácie kukluxklan, ktorej symbol je zapálený kríž.

Gitarista Tom Morello vytvoril ťažké gitarové riffy, keď študoval hranie v ladení Drop D. Skončil lekciu a nahral tento riff. Ďalší deň sa skupina stretla v štúdiu a podľa Morella skladba „Killing in the Name“ bola vytvorená spoločnou snahou, kombináciou jeho riffu s magmatickým zvukom basovej gitary Timmyho C, funky, surovými bicími Brada Wilka a presvedčením Zacka de la Rochu. Podobne ako všetky skladby Rage Against the Machine ladené v Drop D, bola aj táto nahraná s použitím mexickej gitary Fender Telecaster.

## Zoznam skladieb

## Zostava
*Zack de la Rocha - hlavný spev
*Tom Morello - elektrická gitara
*Timmy C. - basová gitara
*Brad Wilk - bicie

## Pozície v rebríčkoch

## Referencie

## Zdroj

Kategória:Debutové single
Kategória:Single z 1992
Kategória:Piesne Rage Against the Machine
Kategória:Protestné piesne
Kategória:Alternatívnometalové piesne
Kategória:Funkmetalové piesne
Kategória:Rapmetalové piesne
3D počítačová grafika

**Počítačová 3D grafika** (tzv. *trojrozmerná grafika*, angl. *3D computer graphics*) je v informatike označenie pre špeciálnu časť počítačovej grafiky, ktorá pracuje s trojrozmernými objektmi. Prevod 3D objektov do 2D zobrazenia sa nazýva projekcia a ak je počas tohto procesu k povrchom objektov a scéne ako celku priraďovaný aj reálny vzhľad, tak ide o renderovanie. Najznámejším využitím počítačovej 3D grafiky je vytváranie animácií (pri tvorbe filmov alebo počítačových hier), avšak 3D grafika je využívaná aj vo vede a priemysle (napríklad pri počítačových simuláciách alebo trojrozmernom zobrazení orgánov).

## Pozri aj
* Počítačová 2D grafika
* Vektorová grafika
* Bézierova krivka
* NURBS
* Softvér pre 3D grafiku
* Shader
* DirectX
* OpenGL

## Zdroj


Kategória:Počítačová grafika
Polanská niva

**Polanská niva** je národná prírodná rezervácia ev. č. 925 v blízkosti mestského obvodu Polanka nad Odrou v okrese Ostrava-mesto. Oblasť spravuje AOPK ČR Správa CHKO Poodří.

## Ochrana
Predmetom ochrany je jedinečná ukážka lužného lesa v nive rieky Odry s početnými mŕtvymi ramenami a meandrujúcim tokom rieky.

## Referencie


## Pozri aj
* Zoznam chránených území v okrese Ostrava-mesto

## Iné projekty

## Externé odkazy
* Popis na Cittadella.cz 
* Záchrany rybníka Velký váček
* Treking.cz

## Zdroj

Kategória:Národné prírodné rezervácie v Česku
Kategória:Chránené územia v okrese Ostrava-mesto
Kategória:Lužné lesy v Česku
Kategória:Povodie Odry
Kategória:Polanka nad Odrou
Kategória:Chránená krajinná oblasť Poodří
Kategória:Územia európskeho významu v Česku
The Days

„**The Days**“ je skladba švédskeho DJa Aviciiho s neuvedenými vokálmi anglického speváka-skladateľa Robbieho Williamsa. Skladbu napísali Brandon Flowers, Salem Al Fakir, Avicii a Vincent Pontare, pričom produkovali ju Avicii, Fakir, and Pontare. Ako singel bola vydaná dňa 3. októbra 2014, pričom v Spojenom kráľovstve bola vydaná dňa 23. novembra 2014. Je tiež prvým singlom z Aviciiho druhého štúdiového albumu *Stories*. Tiež bola vydaná z Aviciiho EP *[[The Days / Nights EP]]*. Oficiálne hudobné textové video bolo zverejnené na portáli YouTube cez oficiálny Aviciiho kanál VEVO. 

## Zoznam skladieb
*;Digital download
#„The Days“ – 4:38

*;CD singel
#„The Days“ (radio edit) – 3:45
#„The Days“ (original mix) – 4:38
#„The Days“ (Extended Mix) – 5:51

## Zostava a personál
*Brandon Flowers - texty
*Salem Al Fakir – texty, producent
*Tim Bergling – texty, hudba, producent
*Vincent Pontare – texty, producent
*Robbie Williams – vokály
*Stuart Hawkes – mastering
*Ash Pournouri – výkonný producent

Zostava je prevzatá z CD singlu.

## Pozície v rebríčkoch

## Referencie

## Zdroj

Kategória:Piesne Avicii
Kategória:Piesne Robbieho Williamsa
Kategória:Single z 2014
Počítačová 2D grafika

**Počítačová 2D grafika** (tzv. *dvojrozmerná grafika*, angl. *2D computer graphics*) je v informatike označenie pre špeciálnu časť počítačovej grafiky, ktorá pracuje s dvojrozmernými objektmi (obrázky, text, geometrické 2D modely – čiary, krivky). Typickým využitím počítačovej 2D graficky je zobrazenie informácií na počítačovom monitore.

## 2D akcelerácia

2D akcelerácia je označenie pre rôzne techniky, ktoré urýchľujú zobrazovanie 2D objektov na monitore počítača. 2D akcelerácia využíva špecializované funkcie grafického procesora (GPU) umiestneného na grafickej karte. Medzi prvé patril blitter, ktorý presúval časti bitmapy (obrazu na monitore počítača).

## Pozri aj
* Počítačová 3D grafika
* GPU

## Zdroj

Kategória:Počítačová grafika
Monitor (obrazovka)

[thumb|17" [Displej s kvapalnými kryštálmi|LCD monitor spoločnosti LG]]

**Monitor** je základné výstupné elektronické zariadenie slúžiace na zobrazovanie textových a grafických informácií. Ak je pripojený k počítaču, je prepojený s grafickou kartou, ale môže byť pripojený aj k iným zariadeniam alebo do nich priamo integrovaný (PDA), monitor je priamo pripojený k videokarte vysielajúcou patričné ​​informácie, ktoré budú na monitore (jeho obrazovke) zobrazené. Monitor môže byť tiež súčasťou samostatného počítačového terminálu.

Pri práci farebnej CRT obrazovky sú z troch katód emitované elektrónové zväzky, ktoré sú pomocou jednotlivých mriežok až na tienidlo obrazovky. Na zadnej stene tienidla obrazovky sú nanesené vrstvy tzv. Luminofórov (luminofor = látka premieňajúca kinetickú energiu na energiu svetelnú). Red (červená), Green (zelená), Blue (modrá) pre aditívny model skladania farieb. Vlastné elektrónové zväzky sú bezfarebné, ale po dopade na príslušné luminofóry dôjde k rozsvieteniu bodu zodpovedajúcej farby. Tesne pred tienidlom obrazovky sa nachádza maska ​​obrazovky. Je to v podstate mreža, ktorá má za úlohu prepustiť len úzky zväzok elektrónov. Maska obrazovky musí byť vyrobená z materiálu, ktorý čo najmenej podlieha tepelnej rozťažnosti a pôsobeniu magnetického poľa. Oba dva tieto javy by totiž spôsobili, že elektrónové zväzky nedopadnú presne na svoj luminofor, čo by sa prejavilo nečistotou farieb. Elektrónové zväzky sú vychyľované pomocou vychyľovacích cievok tak, aby postupne opisovali zľava doprava a zhora nadol jednotlivé riadky obrazovky. 

Na rozdiel od televízora nie je zvyčajne vybavený vysokofrekvenčným vstupným obvodom (tunerom), takže k nemu nemožno pripojiť anténu. Signál je do monitora prenášaný buď analógovo alebo digitálne. Monitory môžeme podľa používaných technológií rozdeliť na niekoľko skupín:

* CRT (klasická vákuová obrazovka)
* LCD (tekuté kryštály)
* Plazmová obrazovka
* A ďalšie, menej obvyklé typy (OLED, SED, atď.)

## Niektorí významní výrobcovia
* Acer
* ALBATRON
* Amtran
* AOC
* Apple Inc.
* ASUS
* BenQ
* Compal
* Coretronics
* Dell
* Delta
* Eizo
* Foxconn
* Funai
* Hewlett-Packard
* HannStar Display Corporation
* Hisense
* Hitachi
* Changhong
* Chingwa Picture Tubes
* Iiyama Corporation
* JVC
* LaCie
* Lenovo
* Lite-On
* LG Electronics
* NEC Display Solutions
* Panasonic
* Philips
* Proview
* Sampo
* Samsung
* Sanyo
* Sharp
* Sony
* Syntax
* Tatung
* Teco
* Toshiba
* TTE
* ViewSonic
* Visionbank
* Westinghouse

## Pozri aj
* CRT
* LCD
* Farebná hĺbka
* Farebná teplota

## Externé odkazy
* Ako sa vyberá monitor: uhlopriečka vs rozlíšenie
* Výber kvalitného LCD monitora – nie LCD ako LCD, kvalita obrazu záleží na použitej technológii (TN, PVA alebo IPS)

## Zdroj

Kategória:Výstupné zariadenia
B-spline krivka

**B-spline krivka** je aproximačná krivka, ktorá sa často používa v CAD/CAM modelovaní v 3D. Najpoužívanejším variantom je NURBS (NeUniformná Racionálna B-Spline).

## Zdroj

Kategória:Krivky
Kategória:Počítačová grafika
Aproximácia

**Aproximácia** alebo **priblíženie** je znázornenie niečoho, čo nie je presné, ale je to stále dosť blízko na to, aby to bolo použiteľné. Aj keď sa najčastejšie používa na čísla, používa sa aj na matematické funkcie, tvary a fyzikálne zákony.

Aproximáciu možno využiť, keď chýbajúce informácie znemožňujú získanie presného výsledku. Veľa problémov vo fyzike je buď príliš zložitých na analytické riešenia, alebo nejdú riešiť pomocou dostupných analytických nástrojov. Takže aj keď je presné vyjadrenie známe, môže aproximácia poskytnúť dostatočne presné riešenie a zároveň podstatne znížiť zložitosť problému. Pojem aproximácie sa často využíva v matematickej analýze.

## Pozri aj
* Matematická analýza
* Derivácia (funkcia)

## Zdroj

Kategória:Numerická matematika
Kategória:Funkcionálna analýza
Kategória:Teoretická počítačová veda
Analytické riešenie

**Analytické riešenie** je v matematike hľadanie riešenia pomocou známych vzťahov a postupných úprav. Ak je taký postup obťažný (napríklad zložité vzorce) alebo nemožný (napríklad neexistujúce vhodné úpravy), možno v niektorých prípadoch použiť numerické riešenie.

## Pozri aj
* Analýza
* Analytická geometria
* Matematika
* Matematická analýza

## Zdroj

Fhca
Kategória:Filozofia matematiky
Numerické riešenie

**Numerické riešenie** je hľadanie približného riešenia pomocou vhodnej numerickej metódy. Používa sa zvyčajne, keď nájdenie presného analytického riešenia je veľmi komplikované alebo nemožné.

## Pozri aj
* Numerická matematika

## Zdroj

Kategória:Numerická matematika
Kategória:Filozofia matematiky
Numerická metóda

**Numerická metóda** je základný pojem numerickej matematiky. Numerická metóda je presne popísaná cesta k riešeniu numerickej úlohy. Popis krokov označujeme ako algoritmus numerickej metódy. Algoritmus možno vyjadriť ako postupnosť akcií vykonávaných na počítači, ktoré konečnému počtu vstupných údajov priradí presne definovaný konečný počet výstupných čísiel.

Každá numerická metóda by mala obsahovať aj odhad chyby numerickej metódy. Základné charakteristiky každej numerickej metódy sú stabilita a konvergencia.

## Zdroj

Kategória:Numerická matematika
Aerotaxi

**Aerotaxi** alebo **aerotaxík** je označenie malého osobného lietadla, ktoré si možno prenajať na prepravu osôb, vzdušná forma klasického (auto)taxi. Doprava je väčšinou na kratšie vzdialenosti.

## Zdroj
* 

Kategória:Letecká doprava
Kategória:Lietadlá podľa typu
NURBS

náhľad|NURBS príklad
**Non-uniform rational [[B-spline krivka|basis spline]] (NURBS)** je matematický model bežne používaný v počítačovej grafike pre generovanie a reprezentovanie kriviek a plôch, ktoré ponúkajú veľkú flexibilitu a presnosť pri manipulácii ako s analytickými tak s voľnými tvarmi.

## Externé odkazy
* web.cs.wpi.edu/~matt/courses/cs563/talks/nurbs.html
* ibiblio.org/e-notes/Splines/Intro.htm
* homepages.inf.ed.ac.uk/rbf/CVonline/LOCAL_COPIES/AV0405/DONAVANIK/bezier.html
* geometrie.foretnik.net/files/NURBS-cz.swf

## Zdroj

Kategória:Počítačová 3D grafika
Kategória:Aplikovaná matematika
Kategória:Skratky
Euthymos z Lokier

**Euthymos** (*Euthymos*) bol v piatom storočí pred Kr. trojnásobný olympijský víťaz v boxe.

Euthymos z italských Lokier zvíťazil v Olympii na 74. na 76. a na 77. hrách v boxe (*pygmachia*). Stalo to v rokoch 484, 476 a 472 pred Kr. Olympijské hry v roku 484 pred Kr. boli poznačené tragickou smrťou boxera Hérakla.

Staroveký autor Pausanias uvádza, že počas návštevy Olympie videl sochu Euthyma, ktorú vyhotovil sochár Pythagoras zo Samosu. Dozvedel sa tiež, že Euthymos bol synom *Astykla z Lokier*, ale podľa tvrdenia niektorých Lokričanov bol vraj synom boha rieky *Kaikina*, rieky, ktorá rozdeluje lokerské a rhegijské územie. Na 74. olympijskách hrách zvíťazil v boxe, ale na nasledujúcich olympijských hrách sa mu to nepodarilo, lebo prehral finálový zápas s Theagenom z Thasu. Keďže neskôr na Theagena uvrhli hellanodikovia pokutu za nečestnosť v zápase, ktorú aj zaplatil bohu v striebre, Theagenes sa na 76. hrách pästného súboja vzdal, a tak Euthymos zvíťazil v boxe na týchto i na nasledujúcich olympijských hrách.

Nasledujúce riadky autora Pausania o ďalších osudoch Euthyma už patria celkom určite do gréckej mytológie. Pausanias píše, že Euthymos sa neskôr presťahoval do sicílskeho mesta *Temessa*, kde zabil v boji démona, ktorý sužoval miestnych obyvateľov už od čias návštevy Odysea, vracajúceho sa na ceste domov z Tróje.

Keď sa Odyseus vylodil pri ich meste, muž z jeho posádky v opilosti znásilnil dievča, za čo bol rozhorčenými ľuďmi ukameňonaný na smrť. Odyseus neprikladal tomu veľkú vahu a odplával, ale duch ukameňovaného začal z pomsty vraždiť ľud Temessy. Obyvatelia mesta už aj chceli ujsť z Itálie, ale zabránila im v tom Pýtia, ktorá im prikázala, aby si démona uzmierili postavením chrámu a každoročne mu tam priviedli najkrajšie miestne dievča a dali mu ju za ženu. Podľa tohto prikázania tak konali každý rok, až kým do tohto chrámu vkročil Euthymos, ktorý sa po prvom pohľade do uväznenej dievčiny zaľúbil a po urputmom boji ju z osídiel démona vymanil. Vďační obyvatelia mu potom vystrojili slávnu svadbu a Euthymos sa v šťastí dožil nebyčajne vysokého veku.

## Referencie a bibliografia

 
## Pozri aj
* Zoznam olympijských víťazov staroveku

Kategória:Postavy gréckej mytológie
Kategória:Víťazi starovekých olympijských hier v boxe
Zabara (Kalynivský rajón)

**Zabara** () je dedina (*село*) na Ukrajine v Kalynivskom rajóne vo Vinnyckej oblasti.  Do roku 2016 mala názov Červona Trybunivka (). Žije tu 197 obyvateľov.

## Externé odkazy
* Najvyššia Rada Ukrajiny 

Kategória:Dediny v Kalynivskom rajóne
Turkov (prírodná pamiatka)

**Turkov** je lužný les nachádzajúci sa na hranici ostravských mestských obvodov Třebovice, Martinov a Poruba. V roku 1993 bol vyhlásený prírodnou pamiatkou.

## Ochrana
Predmetom ochrany je cenné územie v údolnej nive rieky Opavy v oblasti zóny ľahkého priemyslu a skladov medzi Třebovicami a Martinovom.

## Opis
Ide o izolovanú oblasť ekosystému lužného lesa. V juhozápadnej a východnej časti sa nachádzajú hrádze bývalých rybníkov vysadené dubmi starými cca 200 rokov. Po povodni v roku 1997 územie získalo charakter bezodtokovej kotliny. Povodeň prakticky zlikvidovala pôvodné mokraďové jelšiny rastúce na mieste bývalých rybníkov. V súčasnej dobe sa mokraďové jelšiny regenerujú. Aj napriek tomu tu však zostali niektoré zaujímavé druhy, napr. mesačnica trváca (*Lunaria rediviva*), žltuška lesklá (*Thalictrum lucidum*), kosatec žltý (*iris pseudacorus*), brest hrabolistý (*Ulmus minor*) alebo pižmovka mošusová (*Adoxa moschatellina*).

Okrem stromov, kríkov a rastlín tu rastú aj vzácne druhy húb, ako je napr. pečeňovec dubový (*Fistulina hepatica*), čechrulka (*Ripartites helomorphus*), suchohríb marhuľovožltý (*Xerocomus armeniacus*), hlivník hniezdovitý (*Phyllotopsis nidulans*), lupeňopórovec červenožltý (*Phylloporus rhodoxanthus*), askobol nahý (*Ascobolus denudatus*) alebo bolínka (*Camarops polysperma*).

V júli roku 2009 bol v Turkove znovuotvorený náučný chodník, ktorý vytvorilo občianske združenie *Ekolyceum* v spolupráci s Nadáciou *Via Vitae: Fond Opora*. Obrázky na panely nakreslil Ludvík Kunc.

## Ohrozenie pamiatky
V súčasnej dobe je existencia prírodnej pamiatky ohrozená plánovaným privádzačom k diaľnici D1 (tzv. *Severný spoj*). Proti zmene územného plánu a výstavbe Severného spoja cez Turkov protestujú ekológovia aj tunajší občania. Samé vedenie mesta sa preto začína prikláňať k variante inej trasy.

## Referencie


## Iné projekty

## Externé odkazy
* Stránky venované PP Turkov
* Informácie na webe Moravskosliezskeho kraja 
* Informácie na webe Turistika.cz

## Zdroj

Kategória:Chránené územia v okrese Ostrava-mesto
Kategória:Lužné lesy v Česku
Kategória:Povodie Opavy
Kategória:Třebovice
Porubský bludný balvan

**Porubský bludný balvan** je druhý najväčší bludný balvan s absolútne najdlhšou osou v Česku. Jeho hmotnosť je 11 ton. Nachádza sa na Vřesinskej ulici v ostravskom mestskom obvode Poruba. Vyzdvihnutý bol v roku 1928 z koryta porubského potoka. 

## Opis
Je tvorený ružovou horninou žulového charakteru s nápadnými čiernymi škvrnami tmavých minerálov opisovanú ako hrubozrnný porfyrický granit, ktorej štruktúra je porfyrická. V balvane nájdeme vyrastlice ružových draselných živcov o veľkosti 1 – , ďalej plagioklas, drvený kremeň, biotit v pretiahnutých zhlukoch, magnetit, apatit, titanit a riedko epidot.

## Referencie


## Pozri aj
* Kunčický bludný balvan
* Rovninské balvany

## Iné projekty

## Externé odkazy
* Aleš Uhlíř: Porubský bludný balvan
* Moravskoslezský kraj: Porubský bludný balvan 

## Zdroj

Kategória:Chránené územia v okrese Ostrava-mesto
Kategória:Bludné balvany v Česku
Kategória:Poruba
Rovninské balvany

**Rovninské balvany** sú prírodná pamiatka v štatutárnom meste Ostrave v areáli výstaviska Černá louka neďaleko mestského centra vyhlásená v roku 1964. Pozostáva zo súboru desiatich bludných balvanov odkrytých v pieskovni v Hlučíne-Rovninách v roku 1958, po svojom objave znovu zahádzaných a znovu odkrytých pri rekultivačných prácach o šesť rokov neskôr. Svedčí o rozsahu zaľadnenia kontinentálnym ľadovcom v sálskom období na území Ostravska. Z miesta nálezu boli balvany na svoje terajšie miesto premiestnené v roku 1964.

## Referencie


## Pozri aj
* Kunčický bludný balvan
* Porubský bludný balvan

## Iné projekty

## Externé odkazy
* BioLib
* Hrady.cz
* Informačný systém životného prostredia 

## Zdroj

Kategória:Chránené územia  v okrese Ostrava-mesto
Kategória:Bludné balvany v Česku
Kategória:Opavská pahorkatina
Kategória:Moravská Ostrava a Přívoz
Break On Through (To the Other Side)

„**Break On Through (To the Other Side)**“ je skladba americkej rockovej skupiny The Doors, z ich debutového albumu *[[The Doors (album)|The Doors]]*. Bola prvým singlom skupiny a nebola tak úspešná ako vtedajšie hity, pričom obsadila 126. miesto v USA. Aj napriek tomu sa stala koncertnou stálicou a je považovaná za jednu z najpopulárnejších skladieb skupiny. Dvadsaťštyri rokov po pôvodnom vydaní v USA, sta stala menším hitom v Spojenom kráľovstve, kde dosiahla 64. miesto v rebríčku UK Singles Chart.

## Hudobné štruktúra a kompozícia
Skladba je nahraná v takte 4/4 a je pomerne rýchla. Začína bubeníckym groovom v štýle bossa nova. John Densmore ocenil nové (v tom čase) šialenstvo žánru Bossa nova pochádzajúce z Brazílie, a tak sa ho rozhodol použiť v skladbe. Robby Krieger uviedol, že ho napadlo použiť gitarový riff z verzie skladby „Shake Your Moneymaker“ od Paula Butterfielda (originál je od bluesového gitaristu Elmora Jamesa). Basová linka, podobná typickej basovej linke žánru Bossa nova, je použitá počas celej dĺžky skladby.

## Zostava
* Jim Morrison – hlavné vokály
* Ray Manzarek – Vox Continental, basové klávesy
* John Densmore – bicie
* Robby Krieger – elektrická gitara

## Coververzie
* Stone Temple Pilots
* La Cuca
* Blondie
* Adrenaline Mob
* Night Shift
* Bush
* The Raveonettes

## Referencie

## Zdroj

Kategória:Single z 1967
Kategória:Piesne The Doors
Kategória:Debutové single
Kategória:Piesne o drogách
Kategória:Piesne z 1967
Kategória:Single Elektra Records
Pythagoras (boxer)

**Pythagoras** (iné názvy: **Pytagoras, Pýthagorás**; *Pythagoras*) bol v roku 588 pred Kr. olympijský víťaz v boxe.

Pythagoras z ostrova Samos zvíťazil v Olympii na 48. hrách v boxe (*pygmachia*). Stalo to v roku 588 pred Kr., keď ešte naposledy namiesto hellanodikov vystupoval ako usporiadateľ hier kráľ Élidy.
 
Staroveký autor Diogenes Laertios uvádza, že Pythagoras zo Samu bol prvý, kto vystúpil na olympijských hrách v purpurovom rúchu a s dlhými vlasmi ako umelec, a keď ho vylúčili z bojov chlapcov a priviedli ho tým na posmech, odišiel bojovať medzi mužov a zvíťazil. Diogenes pri tom poukazuje aj na literárny odkaz básnika Theaitéta, ktorého epigram znie: „*Keby si, cudzinče, počul hovoriť o dlhovlasom Pythagorovi, ktorý zápasník na Same bol; ja som ten Pythagoras a keby si zvedel však činy, ktoré som v Élide spravil, povieš, že hovorím lož."*

Podľa Diogena Laertia sa o Pythagorovi uvádzal aj tento epigram: „*Prišiel do Olympie bojovať v pästiarskom boji mladučký Pythagoras, samského Kratea syn."*

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Baugé (kantón)

**Baugé** je francúzsky kantón v obvode Saumur v departemente Maine-et-Loire v regióne Pays de la Loire. Tvorí ho 15 obcí.

## Obce kantónu
* Baugé
* Bocé
* Chartrené
* Cheviré-le-Rouge
* Clefs
* Cuon
* Échemiré
* Fougeré
* Le Guédeniau
* Le Vieil-Baugé
* Montpollin
* Pontigné
* Saint-Martin-d'Arcé
* Saint-Quentin-lès-Beaurepaire
* Vaulandry

## Referencie


## Zdroj

Kategória:Kantóny v departemente Maine-et-Loire
Aerotropizmus

**Aerotropizmus** je schopnosť smeru rastu alebo ohybu časti rastliny (najmä koreňa) k oblasti s vyšším obsahom kyslíka. Je to jedna z foriem chemotropizmu.

## Referencie

## Zdroj
*

Kategória:Botanika
Chromobotia macracanthus

thumb|''Chromobotia macracanthus''  (Bleeker, 1852)
Clown loach
**Chromobotia macracanthus** (Bleeker, 1852) je sladkovodná ryba z radu Cypriniformes (kaprotvaré) a čeľade *[[Botiidae]]*.

Ide o rybu, ktorej domovinou sú prúdiace rieky štátov Borneo a Sumatra. Chromobotia je endemický druh ryby, ktorá sa nevyskytuje prirodzene vo voľnej prírode nikde inde na svete. Je to reofilná ryba, ktorá žije v trvalo prúdiacej vode. Na tento spôsob života je dokonale prispôsobená svojím tvarom tela – torpédovité, z bokou sploštené telo, pričom ryba samotná je prispôsobená pohybu na bentickej úrovni vodného stĺpca. Teda je to prevažne bentofág, ktorý sa živý potravou dna.

## Iné projekty

Kategória:Botiidae
Pieter Aertsen

náhľad|244px|''Predavač zeleniny'', 1567
**Pieter Aertsen** (* 1508/1509, Amsterdam, Holandsko – † (poch.) 2. jún 1575, Amsterdam, Holandsko) bol holandský maliar. Väčšiu časť života pracoval v Antverpách a Amsterdame. Považuje sa za priekopníka v holandskom a flámskom umení ľudovej maľby a zátiší 17. storočia. Jeho tvorba a štýl bol ovplyvnený benátskou maliarskou školou (Tintoretto).

## Iné projekty

## Zdroj
*

Kategória:Holandskí maliari
Kategória:Holandskí žánristi
Kategória:Úmrtia v 1575
Kategória:Narodenia v 0. rokoch 16. storočia
Kategória:Osobnosti z Amsterdamu
Borišovský vodopád

náhľad|Borišovský vodopád
**Borišovský vodopád** je deštrukčný, subsekventný vodopád, ktorý sa nachádza v Belianskej doline vo Veľkej Fatre. Padá z výšky 3,61 metra v nadmorskej výške  Podložie vodopádu tvorí vápenec.

## Referencie

Kategória:Vodopády na Slovensku
Kategória:Belá-Dulice
Beaufort-en-Vallée (kantón)

**Beaufort-en-Vallée** je francúzsky kantón v obvode Angers v departemente Maine-et-Loire v regióne Pays de la Loire. Tvorí ho 8 obcí.

## Obce kantónu
* Brion
* Beaufort-en-Vallée
* Corné
* Fontaine-Guérin
* Gée
* Mazé
* La Ménitré
* Saint-Georges-du-Bois

## Referencie


## Zdroj

Kategória:Kantóny v departemente Maine-et-Loire
Candé (kantón)

**Candé** je francúzsky kantón v obvode Segré v departemente Maine-et-Loire v regióne Pays de la Loire. Tvorí ho 6 obcí.

## Obce kantónu
* Angrie
* Candé
* Challain-la-Potherie
* Chazé-sur-Argos
* Freigné
* Loiré

## Referencie


## Zdroj

Kategória:Kantóny v departemente Maine-et-Loire
King Nothing

„**King Nothing**“ je skladba americkej heavy metalovej skupiny Metallica, z ich albumu *[[Load (album)|Load]]* z roku 1996. Skladbu napísali  James Hetfield, Lars Ulrich, and Kirk Hammett, pričom jej text hovorí o tom, aby bol človek opatrný v tom, čo si želá. Gitary a basová gitara boli v skladbe ladené v tónine Eb. V americkom rebríčku Billboard Hot 100 dosiahla skladba 90. miesto a v Mainstream Rock Tracks dosiahla 6. miesto. Oficiálne hudobné video bolo natočené v Park City v decembri 1996.

## Zoznam skladieb
;Kanada & USA Singel
#„King Nothing“ – 5:28
#„Ain’t My Bitch“ (Live) – 6:00

;USA Promo Singel
#„King Nothing“ (Edited Version) – 4:59 	
#„King Nothing“ (Full Version) – 5:28

## Zdroj

Kategória:Single z 1997
Kategória:Piesne z 1996
Kategória:Piesne skupiny Metallica
Kategória:Heavymetalové piesne
Kategória:Single Elektra Records
Foxtrot

**Foxtrot** (niekedy tiež písané ako "Fox trot") je spoločenský tanec, ktorého názov vznikol údajne podľa mena jeho autora a propagátora, estrádneho herca Harryho Foxa.  Legenda hovorí, že sa Foxovi nedarilo nájsť partnerku schopnú tancovať obťažný two-step. Problém vyriešil tým, že pridal dva "krivé" kroky (two trots) a vytvoril tak základný foxtrotový rytmus slow-slow-quick-quick (voľne-voľne-rýchlo-rýchlo).

Foxtrot je uhladený progresívny tanec charakterizovaný dlhým, súvislým a plynulým pohybom po tanečnom parkete. Tancuje sa za sprievodu Big band (zvyčajne vokálnej) hudby a vzbudzuje pocit elegancie a sofistikovanosti. Tanec vyzerá podobne ako waltz, hoci jeho rytmus je v 4/4 takte miesto ¾. Zatancovať foxtrot vyžaduje vysokú úroveň technickej zdatnosti, tanečné skúsenosti a fyzické zručnosti. Vyvinul sa v 20. rokoch 20. storočia, vrchol popularity dosiahol v rokoch 30., a dnes je najobľúbenejším tancom mnohých zapálených tanečníkov. 

## Tanečné figúry
thumb|Foxtrot

Medzinárodný alebo anglický štýl foxtrotu:

;Základné figúry
* Trojkrok
* Pérový krok
* Otáčka vpravo
* Otáčka vľavo
* Uzavretý impetus 

;Štandardné figúry
* Tkanivo vpravo
* Základné tkanivo
* Uzavretý telemark
* Otvorený telemark
* Vznosný perový krok
* Vznosný telemark
* Vznosné kríženie
* Otvorený impetus
* Vlna

## Zdroj

## Literatúra
* Landsfeld, Z., Plamienok, J.; Technika štandardných tancov, Praha 1999

Kategória:Tanec
Baugé

**Baugé** môže byť:
* francúzska obec, pozri Baugé (obec)
* francúzsky kantón, pozri Baugé (kantón)
Bitter Sweet Symphony

„**Bitter Sweet Symphony**“ je skladba anglickej alternatívnej rockovej skupiny The Verve, ktorá bola vydaná ako prvý singel z ich albumu *[[Urban Hymns]]* z roku 1997. skladba má základ v Andrewovej Loog Oldhamovej orchestrálnej verzii skladby „The Last Time“ pôvodne od The Rolling Stones, z ktorej pochádza hlavný hudobný prvok skladby. Skladba bola vydaná dňa 16. júna 1997 cez Hut Recordings a dosiahla 2. miesto v britskom rebríčku UK Singles Chart. V USA bola vydaná ako CD singel dňa 3. marca 1998 cez Virgin Records America, čo dopomohlo k dosiahnutiu 12. miesta v americkom rebríčku Billboard Hot 100.

Počas udeľovania cien Brit Awards bola skladba nominovaná v kategórii Best British Single, počas udeľovania cien MTV Video Music Awards bola nominovaná v kategórii Video of the Year, Best Group Video a Best Alternative Video. V roku 1999 bola nominovaná na cenu Grammy za najlepšiu rockovú pieseň.

## Zoznam skladieb
CD 1 HUTDG 82

# „Bitter Sweet Symphony“ (original) – 6:00
# „Lord I Guess I'll Never Know“ – 4:51
# „Country Song“ – 7:50
# „Bitter Sweet Symphony“ (radio edit) – 4:35

CD 2 HUTDX 82

# „Bitter Sweet Symphony“ (extended version) – 7:52
# „So Sister“ – 4:11
# „Echo Bass“ – 6:39

Cassette HUTC 82

# „Bitter Sweet Symphony“ (radio edit) – 4:35
# „Lord I Guess I'll Never Know“ – 4:51

7" HUTLH 82

# „Bitter Sweet Symphony“ (radio edit) – 4:35
# „Lord I Guess I'll Never Know“ – 4:51

12" HUTT 82

# „Bitter Sweet Symphony (original) – 6:00
# „Lord I Guess I'll Never Know“ – 4:51
# „Bitter Sweet Symphony“ (James Lavelle Remix)
# „Country Song“ – 7:50

Promo CD HUTCDP 82

# „Bitter Sweet Symphony“ (radio edit) – 4:35

Promo 12" HUTTP 82

# „Bitter Sweet Symphony“ (alt version)
# „Bitter Sweet Symphony“ (MSG)

Remix 12" HUTTR 82

# „Bitter Sweet Symphony“ (James Lavelle Remix)
# „Bitter Sweet Symphony“ (James Lavelle Instrumental Remix)

### Americká verzia
CD V25D-38634

# „Bitter Sweet Symphony“ (original) – 5:58
# „Lord I Guess I'll Never Know“ – 4:52
# „So Sister“ – 4:11
# „Echo Bass“ – 6:39

Cassette 4KM-38634

# „Bitter Sweet Symphony“ (original) – 5:58
# „Lord I Guess I'll Never Know“ – 4:52

Promo CD DPRO-12727

# „Bitter Sweet Symphony“ (radio edit) – 4:16
# „Bitter Sweet Symphony“ (original) – 5:57
# „Bitter Sweet Symphony“ (Call Out Research Hook 1 Vocal) – 0:12
# „Bitter Sweet Symphony“ (Call Out Research Hook 2 Instrumental) – 0:11

Promo 12" SPRO-12775

# „Bitter Sweet Symphony“ (James Lavelle Remix) - 5:50
# „Bitter Sweet Symphony“ (album version) – 5:57
# „Bitter Sweet Symphony“ (James Lavelle Instrumental Remix) - 5:50

### Japonská verzia
CD VJCP-12077

# „Bitter Sweet Symphony“ (original) – 6:00
# „Lord I Guess I'll Never Know“ – 4:51
# „Country Song“ – 7:50
# „Bitter Sweet Symphony“ (radio edit) – 4:35

### Holandská verzia
CD 8943752

# „Bitter Sweet Symphony“ (original) – 6:00
# „Lord I Guess I'll Never Know“ – 4:51
# „Country Song“ – 7:50
# „Bitter Sweet Symphony“ (radio edit) – 4:35

## Pozície v rebríčkoch

## Referencie

## Zdroj

Kategória:Single z 1997
Kategória:Single z 1998
Kategória:Piesne skupiny The Verve
Kategória:Piesne z 1997
Kategória:Single Virgin Records
Beaupréau (kantón)

**Beaupréau** je francúzsky kantón v obvode Cholet v departemente Maine-et-Loire v regióne Pays de la Loire. Tvorí ho 12 obcí.

## Obce kantónu
* Beaupréau
* Andrezé
* Bégrolles-en-Mauges
* La Chapelle-du-Genêt
* Gesté
* Jallais
* La Jubaudière
* Le May-sur-Èvre
* Le Pin-en-Mauges
* La Poitevinière
* Saint-Philbert-en-Mauges
* Villedieu-la-Blouère

## Referencie


## Zdroj

Kategória:Kantóny v departemente Maine-et-Loire
Strana TIP

**Strana TIP** - Tvoríme Inú Politiku (TIP) bola slovenská stredo-pravá liberálna politická strana registrovaná 7. novemba 2013 na Ministerstve vnútra Slovenskej republiky. Svoju činnosť ukončila v máji 2016, dva mesiace po voľbách do Národnej rady Slovenskej republiky. Dôvodom na vstup do likvidácie boli podľa predsedu strany bližšie nešpecifikované finančné problémy. 

## Predstavitelia strany
**Vedenie strany**
* Tomáš Hudec - predseda
* Jana Vološinová - 1. podpredsedníčka
**Krajskí predsedovia**
* Bratislavský kraj - 
* Košický kraj - Marek Križánek
* Nitriansky kraj - Karol Hudeček
* Prešovský kraj - Peter Sedlák
* Trenčiansky kraj - Matúš Šimaľ
* Trnavský kraj - Ivana Venžíková
* Žilinský kraj - Ľuboš Majer

## Spolupráca proti korupcii
Spolupráca proti korupcii bol projekt, ktorý mal zvýšiť transparentnosť a ktorý prinášal konkrétne riešenia pre samosprávy, ministerstvá, štátne firmy, mestské podniky, organizácie spadajúce pod VÚC. Súbory opatrení v rámci projektu boli navrhnuté tak, aby finančne nezaťažili žiadnu inštitúciu. Týmto projektom sa strana snažila dokázať, že pre zvýšenie transparentnosti a zníženie korupcie nie je vždy potrebné meniť zákony. Súbory protikorupčných opatrení strana TIP postupne predstavovala jednotlivým obciam, mestám či organizáciám, ktorým štát platí za svoje služby.

## Komunálne voľby 2014

### Výsledky volieb
Strana TIP získala vo voľbách do orgánov samosprávy obcí na Slovensku v roku 2014 114 poslancov, 6 starostov a primátorov.

### Tretina tretiemu
Počas komunálnych volieb 2014 strany TIP ponúkla tretinu svojich miest v okrskových volebných komisiách mimovládnym organizáciám. Cieľom projektu bolo zabezpečiť dohľad a transparentnosť volieb tretiemu sektoru, ktorý inak nemá možnosť zapojiť sa do sledovania priebehu volieb.

## Volebné výsledky

## Volebné preferencie
Referencie strany podľa agentúry Focus.

## Referencie


## Externé odkazy
* TIP v registri strán Ministerstva vnútra SR

Kategória:Zaniknuté politické strany na Slovensku
Stabilita numerickej metódy

O numerickej metóde hovoríme, že je **stabilná**, ak malé zmeny východiskových dát len ​​málo ovplyvňujú výsledky.

Keďže v praxi je nevýhodné a väčšinou nemožné počítať s presnými číslami, sú výpočty vždy zaťažené chybami. V prípade nestabilných metód majú tieto chyby sklon sa katastrofálne kopiť a rásť, a tak väčšinou úplne znehodnotia riešenie. Ak je však nestabilná samotná úloha, ktorú riešime, stabilnú metódu sa nám nájsť nepodarí. V praxi je však každá úloha aspoň v nejakom zmysle stabilná.

## Zdroj

Kategória:Numerická matematika
Konvergencia numerickej metódy

O numerickej metóde hovoríme, že je konvergentná, ak v nejakom zmysle možno touto metódou získať ľubovoľne presné riešenie danej úlohy. Obvykle sa tak deje znižovaním kroku, alebo zvyšovaním počtu uzlov, iterácií a pod. Ak možno nejako definovať krok, ktorý možno zvoliť ľubovoľne malý (značíme písmenom h), a ak je možné vyhlásiť, že chybu (v nejakom zmysle) možno obmedziť výrazom tvaru C\,h^p, kde C je konštanta nezávislá od h, potom číslo p nazývame *[[rád metódy]]*. U metód iteračných sa spravidla definuje rád konvergencie trochu inak – vyjadruje buď závislosť chyby iterácie na chybe v predchádzajúcej iterácii (tzv. Q-konvergencia), alebo celkovú rýchlosť zmenšovania chyby pri neobmedzene rastúcom počte iterácií (tzv. R-konvergencia).

## Zdroj

Kategória:Numerická matematika
Phongovo tieňovanie

**Phongovo tieňovanie** (anglicky Phong shading) je súbor techník používaných v počítačovej grafike. Tieto techniky zahŕňajú predovšetkým model odrazu svetla z povrchu materiálu (Phongovo osvetlenie) a odhad farby pixelu založený na interpolácii normály povrchu (Phongova interpolácia, zvyčajne označovaná per-pixel). 

## Phongov osvetľovací model
Phongovo osvetlenie je empirický model. Uvažuje dva typy odrazu – difúzny a spekulárny. K ním je započítaná ambientná zložka, ktorá predstavuje rozptýlené svetlo a je v celej scéne konštantná.

upright=2|center|thumb|Ilustrácia Phongovej rovnice

## Phongova interpolácia
Na rozdiel od Gouraudovho tieňovania, ktoré uvažuje konštantnú normálu pre celý polygón, poskytuje Phongov model lepšiu aproximáciu tým, že interpoluje normály medzi vrcholmi čím docieli hladké prechody medzi susednými pixelmi. 

upright=2|center|thumb|Príklad Phongovej interpolácie

## Referencie

## Zdroj

Kategória:Počítačová 3D grafika
Kategória:Algoritmy
Kategória:Eponymické termíny v informatike
Rozptýlené svetlo

[thumb|[George Davison – *Cibuľové pole* (1890), bez ostrých kontúr a tieňov sa Slnkom za mrakmi, býva považované za prvú impresionistickú fotografiu]]
[thumb|[Mathew Brady, špecialista na ateliérovú portrétnu fotografiu: *Portrét generála [[Ulysses S. Grant|Ulysses Granta]]*, 1870 – 1880]]

**Rozptýlené svetlo**, cudzím slovom **difúzne svetlo**, je svetlo, ktoré prichádza zo všetkých smerov a rovnomerne osvetľuje povrch celého objektu, takže nevznikajú žiadne tvrdé tiene, odrazy alebo reflexy. U denného svetla je to svetlo pri úplne zatiahnutej oblohe ("Slnko v mlieku"). V ateliéri je to svetlo získané veľkoplošnými svietidlami, pomocou rozptyľovačov alebo odrazom od veľkých plôch (nepriame svetlo) alebo rozptyľovačov. Smer svetla je zachovaný, ale tiene sú veľmi mäkké, svetlé a bez ostrého rozhrania. Dokonale rozptýlené svetlo možno získať vo svetelnom boxe. Je jedným z dvoch základných druhov svetla, pričom to druhé je svetlo smerované.

Týmto osvetlením sa získajú na snímke zodpovedajúce tvary a farby objektu. Vzhľadom na nedostatok tieňov a polotieňov sa objekt na snímke zdá byť takmer plochý.

## Galéria

Josef Seidel atelier 0014.JPG|Fotoateliér Josefa Seidela – zľava dopadá rozptýlené vonkajšie svetlo
Šechtl and Voseček studio in Tábor.jpg|Šechtl a Voseček, *Největší umělecký ateliér fotografů*, Tábor, 1907
Photographic studio setup.jpg|V modernom fotoštúdiu sa rozptýlené svetlo dosahuje použitím softboxov
Shoot through Umbrella 3.jpg|Rozptýlenie svetla zo záblesku pomocou dáždnika v exteriéri (foto: J.J. Harrison)


## Pozri aj
* Svetlo vo fotografii

## Externé odkazy
* Kombinované osvetlenia na fotografovani.cz

## Zdroj

Kategória:Technika fotografie
Rozhlasový prijímač

náhľad|Rozhlasový prijímač značky Truetone (1940)
**Rozhlasový prijímač** (iné názvy: **rádioprijímač**, **prijímač**, **rádio**) je elektronické zariadenie na príjem a reprodukciu rozhlasového signálu.

Prvými prijímačmi boli tzv. kryštálky, ktoré nemali zosilňovacie prvky a posluch umožňovali slúchadlami. Postačovali len pre príjem miestnej silnej rozhlasovej stanice. Neskoršie prijímače už používali elektrónkové zosilňovače a reproduktory, vďaka čomu umožňovali posluch vzdialenejších rozhlasových staníc. Ďalším pokrokom bolo uplatnenie tranzistorov a integrovaných obvodov (pozri tranzistorový prijímač).

## Galéria

Kristallradio.JPG|Kryštálka od švédskej spoločnosti Radiola (1922)
De Forest RJ6 Audion radio receiver.jpg|De Forest Type RJ6, jedno z prvých elektrónkových rádií (1915)
Regency transistor radio.jpg|Regency TR-1, prvé komerčne vyrábané trazistorové rádio (1954)


## Referencie

## Pozri aj
* autorádio
* gramorádio
* rádiotechnika

Kategória:Rozhlas
Kategória:Audiotechnika
Soul Asylum

**Soul Asylum** je americká alternatívna rocková skupina založená v meste Minneapolis v štáte Minnesota v roku 1983.  Pôvodne bola založená v roku 1981 pod názovm **Loud Fast Rules**. Pôvodná zostava sa skladala z Dana Murphyho, Dava Pirnera, Karla Muellera a Pata Morleyho. Morley bol neskôr v roku 1984 nahradený Grantom Youngom. Skupina sa stala svetovo známa vydaním trojplatinového albumu *[[Grave Dancers Union]]* z roku 1992 a takisto singlom „Runaway Train“, ktorý získal cenu Grammy.

Zatiaľ posledným albumom je *[[Delayed Reaction]]*, ktorý bol vydaný dňa 17. júna 2012.

## Diskografia

* *[[Say What You Will, Clarence... Karl Sold the Truck]]* (1984) (Twin/Tone)
* *[[Made to Be Broken]]* (1986) (Twin/Tone)
* *[[While You Were Out]]* (1986)  (Twin/Tone)
* *[[Hang Time (album)|Hang Time]]* (1988) (A&M)
* *[[And the Horse They Rode In On]]* (1990)  (A&M)
* *[[Grave Dancers Union]]* (1992) [3x Platinum] (Columbia)
* *[[Let Your Dim Light Shine]]* (1995) [Platinum] (Columbia)
* *[[Candy from a Stranger]]* (1998) (Columbia)
* *[[The Silver Lining]]* (2006) (Legacy)
* *[[Delayed Reaction]]* (2012) (429 Records)

## Referencie

## Externé odkazy
* Oficiálna webstránka
* 
* Soul Asylum na MySpace

## Zdroj

Kategória:Hudobné skupiny z 1983
Kategória:Štvorice v hudbe
Kategória:Alternatívnorockové hudobné skupiny USA
Kategória:Držitelia ceny Grammy
Lord Alex

**Lord Alex** je bratislavská punkrocková kapela pôsobiaca s prestávkami od roku 1988.

## Aktuálna zostava
* Veslo – spev
* Roman K. – gitara, spev
* Martina – bicie
* Peter Hrabě – gitara, spev
* Kubo – basa

## História
Lord Alexu predchádzali dve kapely: Barbus a Krach.

V novembri 1987 sa obe skupiny rozpadajú, ale Veslo, Mladý Leďo (dnes Lump, Bratislavské dievčatá), Rigo a Gulatý sa stretávajú v skúšobni a hrajú piesne svojich dvoch predošlých kapiel. Postupne vznikajú nové skladby. V budúcom roku už hrajú prvý koncert v tejto zostave, zatiaľ stále bez mena. Rigo odchádza na vojnu, do kapely prichádza Mikko.

*1988 – skupina sa nazýva Lord Alex ako paródia na vtedajšieho basgitaristu Zóny A – Braňa Alexa. V septembri kapela nahráva svoje prvé demo *Dni a noci*.
*1989 – marec - nahrávanie druhého dema *Láska a mier*. Mladý Leďo rukuje na vojnu a nahrádza ho Big John. V októbri kapela vystupuje na prvom veľkom punkovom festivale v ČSR.
*1990 – novým členom kapely sa stáva Janči Rebro. V apríli 1990 sa kapela rozpadá.
*1998 sa Big John vracia na rok z Austrálie, s Veslom obnovujú Lord Alex. Zostavu dopĺňajú Filter a Trtil. Big John odchádza naspäť do Austrálie. Veslo zakladá Zigauner. Kapela sporadicky funguje do roku 2001.
*V lete 2001 sa kapela opäť preberá v skoro pôvodnej zostave. (Veslo, Mikko, Lump, Maja) pôvodne kvôli spomienkovému koncertu.
*2002 – po koncerte v Hellraiseri Mikko a Lump pokračujú už len v Zóne A. Február – august: zopár koncertov v obmenenej zostave (Veslo, Trtil, Maja, Martin). V novembri sa zostava mení, výpomoc členov Mladých Rozletov. Prichádzajú Peter Deák, Gulás, Lojzo Horník.
*2004 – prichádza Sándor. Gulása strieda Moshe. Sándor po nezhodách odchádza.
*2005 – Deáka strieda Roman K., prichádza Majo „Potter“ Mašura. Lojza vymieňa Stenda. V septembri Potter odchádza, nahrádza ho Puky. *október – november 2005: nahrávanie prvého štúdiového albumu *Televízna rodina*.
*2006 – Stendu vymieňa Martina
*2007 – klip *Televízna rodina*
*v roku 2009 nahrávajú druhý album *Každý potrebuje... VIAC!* Odchádza Moshe, ktorý je nahradený Hadom. Roman si zlomil ruku, 4 koncerty museli byť odrieknuté.
*2013 – 25. výročie kapely
*2014 – kapela sa preberá k životu vo vynovenej zostave o Hraběho a Kuba.

## Diskografia
### Štúdiové albumy
* *Televízna rodina* (2006) Allordex Records
* *Každý potrebuje…VIAC!* (2009) Allordex Records/Inflagranti Records
* *Nové cesty* (2018) Allordex Records

### Demá
* *Dni a noci* (1988)
* *Žiadne pravidlá* (1989)
* *Láska a mier* (1989)
* *Krvavý odchod* (1990)
* *Klub Rozlet 23. 2. 1990 – Punk nie je pre svine!*
* *Každý svoju cestou* (2003)

## Predošlé zostavy

*

Kategória:Slovenské punkrockové hudobné skupiny
Tuner

thumb|Tuner

**Tuner** je technické zariadenie, ktoré umožňuje spracovať vysokofrekvenčný signál, získaný z antény, a dekódovať z neho signál pre ďalšie spracovanie. Môže to byť samostatné zariadenie alebo súčasť iného komplexnejšieho elektronického zariadenia (napríklad televízora alebo rádioprijímača).

## Typy tunerov
* Televízny tuner 
* Rozhlasový tuner – dekóduje z rádiového signálu signál jednej stanice (modulovaný najčastejšie AM alebo FM) a ten prevádza na nízkofrekvenčný elektrický signál v akustickom pásme.

## Zdroj

Kategória:Elektronika
Autorádio

thumb|Autorádio značky Blaupunkt

**Autorádio** je rozhlasový prijímač určený pre inštaláciu do automobilu, kamiónu či autobusu, väčšinou kombinovaný so zariadením pre prehrávanie niektorých zvukových nosičov. Tiež sú modely vode odolné, vhodné do lodí, houseboatov a pod. Prvým autorádiom bolo v roku 1930 rádio značky Motorola. V súčasnej dobe sú rádiá schopné prehrávať pamäťové karty, CD, DVD a vďaka konektorom USB a ďalším rozhraním aj pripojenie nepreberného množstva zdrojov zvuku.

## Zdroj

Kategória:Automobily
Kategória:Rozhlas
Kategória:Audiotechnika
Kategória:Elektrická sústava automobilu
Videokazeta

thumb|Videokazeta VHS
thumb|Útroby videokazety

**Videokazeta** je audiovizuálny nosič obsahujúci magnetickú pásku, na ktorú možno zaznamenať obraz, zvuk a doplnkové informácie (indexy, časový kód). Vyrábať sa začali v roku 1976. Vo veľkom sa  používali hlavne v 80. a 90. rokoch. Svoju popularitu mali ešte aj v nultých rokoch 21. storočia. 

Podľa charakteru signálu, ktorý je na ne zaznamenávaný, môžeme videokazety rozdeliť na analógové alebo digitálne.

Pretože existuje rad vzájomne nekompatibilných spotrebných aj profesionálnych systémov pre záznam obrazu, bolo a je videokaziet viac druhov než u podobného nosiča zvuku – audiokazety.

;Analógové systémy a videokazety
* Spotrebná oblasť
** VHS, S-VHS a ich menšie varianty pre videokamery VHS-C a S-VHS-C
** Video8, Hi8
** Staršie systémy Betamax a Video 2000
* Profesionálna oblasť: U-matic, Betacam a Betacam SP, MII
;Digitálne systémy a videokazety
* Spotrebná oblasť
** D-VHS, Digital8
** DV a menší variant pre videokamery MiniDV, HDTV verzie HDV
* Profesionálna oblasť
** Polpalcový Betacam SX, MPEG IMX, Digital Betacam a jeho HDTV verzie HDCAM
** Štvrť palcový DVCAM, DVCPRO a jeho HDTV verzie DVCPRO HD
** Staršie alebo nerozšírené systémy D1, D2, D3, D5, D9

V spotrebnej oblasti analógové videokazety ustúpili optickým diskom DVD, vo videokamerách boli analógové videokazety postupne nahradené digitálnymi.

V profesionálnej oblasti bol prechod od analógových k digitálnym systémom a videokazetám ešte nápadnejší. V budúcnosti možno očakávať prechod od videokaziet k optickým alebo pevným diskom aj vo videokamerách vďaka okamžitému prístupu k jednotlivým scénam pri strihu. Perspektívnou novinkou je nahrávanie na pamäťové karty.

## Iné projekty

## Zdroj

Kategória:Dátové nosiče
Kategória:Videotechnika
Magnetická páska

thumb|Príklad magnetickej pásky
[thumb|Magnetická páska v [Audiokazeta|magnetofónovej kazete]]
thumb|Príklad magnetickej pásky
[thumb|Magnetická páska vo [Videokazeta|videokazete]]
thumb|Magnetický záznam signálu

**Magnetická páska** je pevné médium pozostávajúce z magnetickej vrstvy nanesenej na plastickej páske. Do tejto kategórie spadajú v podstate pásky vo všetkých bežne používaných audio a videokazetách, alebo zálohovacie pásky používané napríklad v mainframoch a rôznych dátových úložiskách, kedy je potrebné ukladať veľké množstvo dát po dlhú dobu čo najspoľahlivejšie.

Ďalej existujú napríklad magnetooptické a optické pamäťové pásky, ktoré používajú podobný princíp záznamu, nedosiahli však významného komerčného úspechu a rozšírenia.

## Zdroj

Kategória:Dátové nosiče